  Виталий Пронин Ӟечкыласьком милемыз вордӥськем нуналэнымы! Озьыен, "Удмурт дунне" газетлы туннэ тырме 102 ар!Арлэсь ортчемзэ уж сьӧрын валаса но ӧм вуттэ. Со понна кӧня килограмм ивор вуттӥмы гуртъёсы, городъёсы - тӥледлы, гажано лыдӟисьёсмы. Кӧня проектъёс улонэ пыӵатӥмы. Тодамы ваёмы соос пӧлысь куд-огъёссэ. Усьтӥськиз егит гожъяськисьёслы "Ингож" студия. Радъяськиз егит гожъяськисьёс понна "Ингож" семинар, гужем егитъёслэн ужъёссы антологиен поттэмын вал. "Гурт адями" конкурс туэ калкез улӟытӥз! Кӧня кинъюртэмъёс вуизы редакциямы гажано адямиос понна куара сётон вылысь. Озьыен, вормисьёс бадӟым ужрадын ӟечкыламын луозы. Анай кыллы сӥзьыса "Кылтӥрлык" батл. Удмурт кун университетэ люкаськизы удмурт тодосчиос но журналистъёс. Вераськон мынӥз удмур кыллэн чылкытлыкез сярысь. "Удмурт Кенеш" огазеяськонлы кузьым - "25 юан брейн-ринг".  Удмурт огазеяськонлэн азьветлӥсьёсыз йырзэс тӥязы . Со сяна, редакциямы уно адӟытонъёс, тодмо адямиосын пумиськонъёс ортчылӥзы, "Удмурт дунне" пыриськиз Журналистъёслэн спартакиадазы, Суредаськонъя музейлэн, удмурт движенилэн ужъёсаз, уно пол потамы гуртысь лыдӟсиьёсмы доры, "Пукон коркаосы"...Милемлы бадӟым кузьым - со лыдӟисьёсмы но соослэн мылкыдъёссы. Озьыен, тазалык но азинсконъёс тӥледлы! Вамышъялэ милемын артэ!Нош табере ойдолэ выём историе.Кылсярысь, Газет кылдӥз… календарьысь? Со сярысь малпаське тодосчи Елена Петрова: http://udmdunne.ru/2016/11/gazet-kyld%D3%A5z-kalendarys/ Туннэ, пе, вераны быгатӥськом ни: Иван Михеев — удмурт журналистикалэн атаез, нош солэн календарьёсыз удмурт кылын изданиослэн инъетсы луо.Аръёс но лыдпусъёс. Тодэ ваём, кыӵе сюресэз ортчиз газетмы: http://udmdunne.ru/2015/06/arjos-no-lydpusjos-udmurt-dunnely-100-ar/Яке вакчияк: http://udmdunne.ru/2013/02/udmurt-dunnely-98/ Теги: удмуртдунне  